**Mestna občina Ljubljana**, Mestni trg 1, 1000 Ljubljana, ki jo zastopa župan Zoran Janković matična številka: 5874025000

identifikacijska številka za DDV: SI67593321

(v nadaljnjem besedilu: MOL)

in

**…………………………………………**, 1000 Ljubljana, ki ga zastopa ……………….. (navesti funkcijo ter ime in priimek, osebe pooblaščene za zastopanje)

matična številka: ………………….

davčna številka: …………………..,

(v nadaljnjem besedilu: prejemnik)

skleneta naslednjo

**POGODBO O SOFINANCIRANJU**

**programov s področja veteranskih organizacij v Mestni občini Ljubljana**

**za obdobje od 2023 do 2025**

1. člen

S to pogodbo se MOL zavezuje za sofinanciranje, prejemnik za izvajanje programa dela s področja veteranskih organizacij (v nadaljevanju: program dela) za obdobje 2023 do 2025, ki je bil izbran s sklepom številka dok. DS: …………. z dne …………. na podlagi Javnega razpisa za sofinanciranje programov s področja veteranskih organizacij v Mestni občini Ljubljana za obdobje od 2023 do 2025, objavljenega v Uradnem listu RS, št. …… in na spletni strani MOL: http:/ljubljana.su/si/mol/razpisi-razgrnitve-objave/ dne ……….. (v nadaljevanju: javni razpis).

1. člen

Prejemnik se obvezuje, da bo program dela za leto 2023 izvedel skladno z opisom vsebine iz prijave na javni razpis številka ………. z dne …….., ki je kot priloga sestavni del te pogodbe.

1. člen

Celotna ocenjena vrednost programa dela za leto 2023 s strani prejemnika znaša ………… EUR ( z besedo: …………… eurov ../100).

MOL in prejemnik se dogovorita, da bo MOL za izvedbo programa dela v letu 2023 zagotovila sredstva v višini …………….. EUR ( z besedo: …………… eurov ../100).

Sredstva za sofinanciranje programa dela prejemnika za leto 2023 so predvidena v proračunu Mestne občine Ljubljana za leto 2023, na proračunski postavki 084001 Organizacije častnikov in veteranov v Ljubljani, konto 4120.

Sredstva po tej pogodbi se črpajo v letu 2023. MOL si pridržuje pravico do znižanja dodeljene višine sredstev za sofinanciranje programa dela za leto 2023 v primeru, da se razpoložljiva sredstva ob rebalansu proračuna MOL za leto 2023 znižajo, kar je predmet aneksa k pogodbi.

1. člen

MOL bo sredstva za sofinanciranje programa dela nakazal v roku 30 dni po prejemu argumentiranega zahtevka za izplačilo. K zahtevku za izplačilo morajo biti predložene fotokopije računov o porabi sredstev za izvedbo programa dela.

**Zahtevke za izplačilo je prejemnik dolžan posredovati MOL izključno v elektronski obliki kot e-račune skladno z veljavnimi predpisi** (v nadaljevanju: zahtevki).

Na vseh zahtevkih za izplačilo mora biti obvezno navedena evidenčna številka pogodbe C7560-23-………………, sicer bo MOL zahtevek za izplačilo zavrnila kot nepopolnega. Številka pogodbe je številka referenčnega dokumenta na e-računu.

Zahtevek za izplačilo mora prejemnik izstaviti na naslov: Mestna občina Ljubljana, Mestni trg 1, 1000 Ljubljana, za OZR.

Zadnji zahtevek za izplačilo sredstev za leto 2023 mora prejemnik predložiti MOL najkasneje do 15. 11. 2023.

MOL bo sredstva za sofinanciranje programa dela nakazala na prejemnikov transakcijski račun št. SI56 ………………………………, odprt pri …………………………….

1. člen

MOL bo posamezni prejeti zahtevek za izplačilo vsakokrat potrdil v 15 dneh od dneva prejema, ali pa bo v tem roku pisno obvestil prejemnika o svoji zahtevi za dopolnitev oziroma spremembo zahtevka za izplačilo.

Če MOL sklene, da je potrebno zahtevek za izplačilo dopolniti oziroma spremeniti, določi prejemniku primeren rok, v katerem mora le-ta predložiti dopolnjen ali spremenjen zahtevek za izplačilo.

Če prejemnik ne predloži dopolnjenega ali spremenjenega zahtevka za izplačilo v zahtevanem roku, ali če dopolnjen ali spremenjen zahtevek še vedno ne bo ustrezen, MOL lahko odstopi od pogodbe in ni dolžan izplačati dogovorjenih sredstev.

1. člen

Za sofinanciranje programa za leti 2024 in 2025 bo MOL prejemnika pozvala k predložitvi programa dela za vsako leto posebej. Prejemnik je dolžan predložiti MOL ovrednoten program dela za posamezno leto najkasneje do konca januarja tekočega leta.

Višina sredstev za sofinanciranje programa v letih 2024 in 2025 bo odvisna od višine razpoložljivih sredstev v proračunu MOL za leti 2024 in 2025, predvidene za sofinanciranje programov s področja veteranskih organizacij, in od obsega programa za posamezno leto.

Višina sredstev za sofinanciranje programa dela za leti 2024 in 2025, način nakazovanja sredstev ter roki za oddajo poročil za ti dve leti bodo določeni z aneksom k tej pogodbi za vsako leto posebej.

1. člen

Prejemnik mora MOL poročati o realizaciji programa dela in porabi sredstev. Poročilo mora poleg poročila o izvedbi programa vsebovati tudi podatke o porabi sredstev.

Prejemnik se obvezuje, da bo MOL predložil letno poročilo o realizaciji programa dela za preteklo leto in porabi sredstev za njegovo izvedbo najpozneje do 31. 1. tekočega leta.

8. člen

Prejemnik se zavezuje, da bo nakazana pogodbena sredstva uporabil strogo namensko, kot dober gospodar in vodil evidenco o porabi sredstev. Stroški programa ne smejo biti dvojno financirani za isti namen. Prejemnik mora o odobritvi sredstev, ki predstavljajo dvojno financiranje, takoj pisno obvestiti MOL.

1. člen

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo programa dela, za katerega so dodeljena sredstva proračuna MOL, mora prejemnik nemudoma pisno obrazložiti in utemeljiti svoj predlog za podaljšanje roka izvedbe programa in roka porabe sredstev glede na predviden terminski oziroma finančni plan oziroma obrazložiti predlagane vsebinske oziroma finančne spremembe z navedbo razlogov najkasneje do 10. 10. tekočega leta, v nasprotnem primeru izgubi pravico do nadaljnje porabe sredstev. Prejemnik lahko predlaga spremembo programa le v obsegu in na način, ki ne pomeni bistveno drugačne terminske oziroma vsebinske oziroma finančne izvedbe programa glede na predviden terminski in/ali vsebinski in/ali finančni plan.

MOL glede na spremenjene okoliščine oceni, ali še vztraja pri dogovorjenem obsegu sofinanciranja programa dela iz te pogodbe, zmanjša delež sofinanciranja, ali pa odstopi od te pogodbe. V primeru da MOL zmanjša delež sofinanciranja programa iz te pogodbe, se pogodbeni stranki dogovorita o novih pogojih v obliki pisnih aneksov k tej pogodbi.

Spremembe se ne morejo nanašati na prenos aktivnosti ali izplačil v naslednje proračunsko leto.

1. člen

MOL lahko odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

V primeru prenehanja pogodbe zaradi razlogov iz prejšnjega odstavka je prejemnik dolžan vrniti MOL prejeta sredstva skupaj z zakonitimi obrestmi v roku 15 dni od dneva prejema zahtevka za vračilo.

11. člen

Pogodbeni stranki se dogovorita, da sta za izvajanje te pogodbe odgovorna naslednja predstavnika:

* na strani MOL Roman Lavrač iz Oddelka za zaščito in reševanje, ki je skrbnik te pogodbe, št.tel.: 01/306 4336; e- pošta: roman.lavrac@ljubljana.si ,
* na strani prejemnika pa ………………, predsednik, št.tel.: ………………; e-pošta: …………………..

V imenu MOL ima njegov predstavnik kadarkoli pravico nadzora nad izvajanjem programa dela, ki je predmet sofinanciranja po tej pogodbi, in namensko porabo dodeljenih proračunskih sredstev MOL za sofinanciranje programa dela, z vpogledom v dokumentacijo in obračun stroškov prejemnika v zvezi s tem, prejemnik pa mu je dolžan to omogočiti. V nasprotnem primeru MOL lahko odstopi od pogodbe.

12. člen

Prejemnik je dolžan pri objavah in predstavitvah rezultatov svojega programa dela pri vseh oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL, ter v pisnih oblikah ob imenu MOL uporabiti tudi grb MOL.

13. člen

Ta pogodba je nična v primeru, da je kdo v imenu ali na račun prejemnika, predstavniku ali posredniku oziroma javnemu uslužbencu ali funkcionarju MOL obljubil, ponudil ali dal kakšno nedovoljeno korist za:

* pridobitev posla iz te pogodbe ali
* sklenitev te pogodbe pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku oziroma javnemu uslužbencu ali funkcionarju MOL, prejemniku ali njegovemu predstavniku, zastopniku ali posredniku.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

14. člen

Vse spremembe in dopolnitve te pogodbe se dogovorijo v obliki pisnih aneksov k tej pogodbi.

15. člen

Za morebitne spore, ki bi nastali pri izvajanju te pogodbe in jih pogodbeni stranki ne bi mogli rešiti sporazumno, je pristojno sodišče v Ljubljani.

16. člen

Ta pogodba je sklenjena in začne veljati z dnem, ko jo podpišeta obe pogodbeni stranki.

17. člen

Pogodba je sestavljena v štirih enakih izvodih, od katerih prejme vsaka pogodbena stranka po dva izvoda.

|  |  |  |
| --- | --- | --- |
| ……………………… |  | Mestna občina Ljubljana |
| Predsednik |  | Župan |
|  |  |  |
| ………………… |  | Zoran Janković |
|  |  |  |
|  Številka: |  |  Številka pogodbe: C7560-23-… Številka dok.DS: …………….. |
| Datum:  |  | Datum:  |